JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Valimisseisud veelgi keerulisemad
Araablaste parteid toetavad Sinivalget
Iisraeli ja Saudi Araabia ühine sõjaline rünnak
Ametlikud ja lõplikud valimistulemused avalikustati vaid mõne päeva eest,
kuid tulemused olid selged juba varem
ja nende põhjal algas ka poliitiline lehmakauplemine
järgmise valitsuse koosseisu suhtes.
Suurimaks probleemiks
kujunes juba varasemais saadetes prognoositud seis,
kus kumbki ei võitnud valimisi, kuid samas polnud ka selget kaotajat.
Peaminister Netanyahu juhitud paremblokk
kogus 55 parlamendikohta ega suuda üksi valitsust moodustada.
Parteina oli Likudi häältesaak ennustatust nõrgem ja jäi 31 peale.
Vastaskandidaat, ehk Sinivalge Kahol Lavani vasak-tsentristlik blokk
sai ilma Israel Beiteinu parteita vaid 43 kohta,
kuid Benny Gantzi juhitud partei sai siiski kaks kohta Likudist rohkem,
nii et Gantz peab end järgmise valitsuse moodustajaks.
Probleemiks sai siiski nende saadud toetus araabiaparteidelt,
kes on hääletustel traditsiooniliselt erapooletuks jäänud,
kuid otsustasid nüüd toetada Sinivalget,
kuid vaid 10 esindajaga 13st Knessetisse pääsenust.
Juba ette valimiste kaalukeeleks ennustatud ja end selleks kuulutanud
Avi Liebermani Israel Beiteinu partei ei toetanud kumbagi blokki.
Enne valimisi teatas Lieberman, et toetab Sinivalgeid,
aga kui tulemused selgusid ja seda just araabia parteide toel,
teatas ta, et ei toeta kumbagi blokki,
vaid eeldab, et pooled lepivad kokku ühtsusvalitsuse moodustamises.
Lieberman ei taha valitsusse araabia- ja druusiparteisid
ega ka Likudi toetavaid usuparteisid,
nii et valitud rahvas paistab olevat olukorras, kus nad ei oska isegi valida,
kuidas siit edasi minna.
Liebermani sõnul on ainus valitsuskoalitsioon,
kus ta osaleda võiks selline, kus on koos nii Likud kui Sinivalge,
kuid ilma usu- ja araabiaparteideta.
President Rivlin kohtus pühapäeval ja esmaspäeval
kõigi Knessetisse valitud parteide juhtidega ja uuris neilt,
kes sobiks parimini valitsust moodustama.
Iisraeli valitsuspoliitilise pildi teeb huvitavaks see,
et president võib nimetada valitsuse moodustajaks
iga hea mainega Iisraeli kodaniku, kasvõi väljastpoolt poliitikat,
kui seda vajalikuks peab.
Samas oleks enamusvalitsuse moodustamine
sel juhul äärmiselt keeruline.
Mitmed allikad on hakanud rääkima võimalikest kolmandatest valimistest.
Avaliku arvamuse küsitlused näitavad,
et rahvas tahaks ühtsusvalitsust ilma usu- ja araabiaparteideta
ja peaministriks Netanyahut.
See aga ei sobi Sinivalgele,
nii et taas näivad ees ootavat rasked kõnelused.
Türgi kasutas kohe ära Iisraeli ummikus sisepoliitilist seisu
ja kutsus Ankaras erinevate islamimaade osalusel kokku
Pro-Palestiina konverentsi.
Delegaatide avaldused olid äärmiselt rassistlikud
ja keskendusid kahele põhiteemale. Vabandust!
Rahulikuma tooniga nõuti Iisraeli-vastase BDS-liikumise
ehk boikoti-, sanktsioonide ja divesteerimistegevuse tõhustamist.
Saksa ajalehe Die Welt teatel
nõudsid radikaalseimad avaldused isegi Iisraeli riigi hävitamist.
Samad hääled nõudsid ka kohtumise nime muutmist
"Tulevase Islamimaailma ja Palestiina konverentsiks."
Kohtumisel osalenud Türgi šiia islamistid tõdesid kõnedes,
et olukord Al Aqsa mošee vabastamiseks
ja sionistliku riigi hävitamiseks
olevat nüüd Iisraeli segase ja nõrga sisepoliitilise seisu tõttu
nii vältimatu kui soodus.
Nii räägiti tsiviliseeritud Türgi riigis
veidi rohkem kui 70 aastat pärast 2. Maailmasõda.
Saudi Araabia naftarajatiste vastu tehtud raketi- ja droonirünnakute tõttu
ründasid saudid jõuliselt
Iraani toetatud houthi mässuliste positsioone Jeemenis.
Selle tulemusel hoiatas Liibanonis, samuti Iraani toetatud Hezbollah,
oma juhi Hassan Nasrallah' suu läbi Saudi Araabiat
teist korda Jeemeni houthi mässuliste positsioone ründamast.
Kuigi Hezbollah'l ei tohiks kogu protsessiga mingit pistmist olla,
käsutas Iraan ilmselt Nasrallah't saude hoiatama.
"Üks rünnak teie naftatootmise vastu vähendas seda poole võrra.
Mida teeb siis järgmine rünnak?",
kuulutas Hezbollah' juht oma salajasest punkrist Beirutis.
USA president laiendaski sanktsioone Iraani vastu
ja need hõlmavad nüüd ka keskpanka.
USA rahandusminister Steve Mnuchin ütles,
et USA on ära lõiganud pea kõik Iraani rahastusallikad
ja äsjane olevat tõeliselt tugev rünnak nende majanduse vastu.
Sinivalgetele valimistel teatud mõttes eelise andnud
Araabia- ja Druusiparteide Ühendnimekiri
esitas juba ette karmid nõudmised oma toetuse jätkamise eest
valitsuse moodustaja valimisel. Ei ole kuidagi iseenesestmõistetav,
et nende toetus hõlmaks automaatselt Benny Gantzi parteid ka siis,
kui president otsib uut peaministrikandidaati.
Pühapäeval, 22.09 peetud koosolekul
seadsid nad oma toetuse tingimusteks muuhulgas järgmist:
"Kodude hävitamine peab lõppema ka neil aladel, kus puudub ehitusluba.
Nn rahvusseadus tuleb tühistada
ja palestiinlastega peab alustama läbirääkimisi."
Kui Benny Gantz ei nõustu nende ülikeerukate tingimustega,
ei saa ta ka araabiaparteide toetust.
Traditsiooniliselt ei soovita need araabia-druusi parteid
peaministriks kedagi, vaid on jäänud erapooletuiks.
Vaid korra varem on nad teinud erandi
ja toetasid 1992 .a Yitzhak Rabini valimist.
Mitte mingil juhul ei toeta araabiaparteid
Netanyahu valimist valitsuse moodustajaks.
Pühapäevasel kohtumisel president Rivliniga
avaldas araabiapartei teatud tingimustel toetust Gantzile
tulevase valitsuse moodustajana.
Seda juhul, kui ta ei sõlmi ühisvalitsust Likudiga.
Tundub peaaegu ajaloo tiivasahinana, kui saab rääkida,
et Iisrael ja üks selle tavapärastest araabia vaenlastest -
Saudi Araabia, tegid koos sõjalise operatsiooni ühise vaenlase vastu.
See juhtus Iisraeli allikate teatel 20. septembril,
kui mõlema riigi õhujõud pommitasid Iraani Süüria ja Iraagi piiriregioonis
Iraani Revolutsioonikaarti baasi Abu Kamalis.
Sihtmärgiks oli Revolutsioonikaarti väejuhatus
ning raketi-ja laskemoonalaod, mis enamjaolt hävinesid.
Operatsioonil osales ka USA, kuid vaid luureinfoga
ja valvates õhust missiooni teostamist.
Eri allikad edastasid inimohvrite kohta erinevat infot,
kuid Iisraeli allikate teatel olevat hukkunud mitukümmend,
ehk isegi sada Iraani ja Hezbollah' militanti.
Rünnak olnud ebaametlike allikate teatel
USA ja Saudi Araabia kättemaksurünnak selle eest,
et Iraan oli pommitanud veidi üle nädala eest
saudide naftatöötluskomplekse.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee